SAWAD รายได้ดอกเบี้ยลด-ค่าใช้จ่ายเพิ่ม กดกำไร Q1 หดตัว 24%
SAWAD รายงานกำไรไตรมาส 1/65 ลดลง 24% เหลือ 1.03 พันลบ. จากปีก่อนกำไร 1.36 พันลบ. หลังรายได้ดอกเบี้ยลด-ค่าใช้จ่ายเพิ่ม
SAWAD รายงานกำไรไตรมาส 1/65 ลดลง 24% เหลือ 1.03 พันลบ. จากปีก่อนกำไร 1.36 พันลบ. หลังรายได้ดอกเบี้ยลด-ค่าใช้จ่ายเพิ่ม
12 พ.ค. 2565

บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD รายงานผลการดำเนินงานงวดไตรมาส 1/65 มีกำไรสุทธิ ดังนี้

ทั้งนี้ บริษัทมีรายได้ดอกเบี้ย 1,725.39 ล้านบาท เทียบกับรายได้ดอกเบี้ยของปีก่อน 1,900.71 ล้านบาท ลดลง 175.32 ล้านบาท หรือลดลงร้อยละ 9.22 เนื่องจากในไตรมาสที่ 1 ปี 2564 รายได้ดอกเบี้ยได้มีการรวมรายได้ดอกเบี้ยของบริษัทย่อย (บริษัท เงินสดทันใจ จำกัด) แต่ในไตรมาส 1 ปี 2565 บริษัทมิได้นำรายได้ดอกเบี้ยของบริษัทย่อยดังกล่าวมาแสดงรวมในงบการเงินรวม เนื่องจากการที่บริษัทมีการเปลี่ยนประเภทเงินลงทุน จากบริษัทย่อยมาเป็นบริษัทร่วม ส่งผลให้บริษัทมิได้มีอำนาจควบคุมอย่างเบ็ดเสร็จแล้ว ตามมาตรฐานการบัญชีบริษัทจึงไม่สามารถนำรายการที่เกี่ยวข้องของบริษัท เงินสดทันใจ มาแสดงในงบการเงินรวมได้
ขณะที่รายได้อื่นมีจำนวน 793.85 ล้านบาท เทียบกับรายได้อื่นของปีก่อน 905.35 ล้านบาท ลดลง 111.50 ล้านบาท หรือลดลงร้อยละ 12.32 ซึ่งเป็นผลมาจากในไตรมาส ที่ 1 ปี 2564 มีการบันทึกกำไรจากการเปลี่ยนแปลงประเภทเงินลงทุนในบริษัทย่อยเป็นบริษัทร่วม อย่างไรก็ตาม หากไม่นับรวมกำไรเป็นรายการพิเศษที่จากการเปลี่ยนแปลงประเภทเงินลงทุนในบริษัทย่อยเป็นบริษัทร่วม รายได้อื่นของบริษัท ก็ยังสูงขึ้นจำนวน 112 ล้านบาท
ด้านค่าใช้จ่ายในการดำเนินงานจำนวน 990.82 ล้านบาท เพิ่มขึ้น 74.45 ล้านบาท จากปีก่อนที่มีจำนวน 916.37 ล้านบาท หรือเพิ่มขึ้นร้อยละ 8.12 จากค่าใช้จ่ายการตลาด และค่าใช้จ่ายในส่วนที่เกี่ยวกับการขยายตัวของสาขา เพื่อรองรับปริมาณลูกหนี้ที่เพิ่มขึ้น และตามการคาดการณ์การขยายตัว ของเศรษฐกิจหลังจากสถาณการณ์โดวิดเริ่มคลี่คลายตัว
ขณะที่ผลขาดทุนด้านเครดิตที่คาดว่าจะเกิดขึ้น มีจำนวน 19.96 ล้านบาท สอดคล้องกับลูกหนี้ที่เพิ่มขึ้น จากไตรมาสที่ 1 ปี 2564 จำนวน 32,005 ล้านบาท เป็นจำนวน 35,893 ล้านบาท ณ ไตรมาสที่ 1 ปี 2565 หรือ เพิ่มขึ้นประมาณ 3,888 ล้านบาท คิดเป็นการเพิ่มขึ้นร้อยละ 12.15 เทียบกับไตรมาส 1 ปี 2564
ส่วนต้นทุนทางการเงินมีจำนวน 165.66 ล้านบาท ลดลง 53.14 ล้านบาท จากงวดเดียวกันของปีก่อนที่มีจำนวน 218.80 ล้านบาท หรือลดลงร้อยละ 24.29 สอดคล้องกับเงินกู้ยืมและเงิน รับฝากที่ลดลงในระหว่างงวด